મુંબઈઃ ભારતીય ક્રિકેટર રોહિત શર્માએ મુંબઈના પોશ વર્લી વિસ્તારમાં ૩૦ કરોડ રૂપિયામાં ચાર બેડરૂમનો ફ્લેટ ખરીદ્યો છે. આ ફ્લેટની સામે અરબી સમુદ્ર છે. રોહિતે આ ફ્લેટ ૫૩ માળના ‘આહુજા’ ટાવર્સમાં ખરીદ્યો છે, જેનું નિર્માણ આહુજા કન્સ્ટ્રક્શને કર્યું છે. આહુજા કન્સ્ટ્રક્શને એક યાદીમાં જણાવ્યું છે કે આ કરાર ૩૦ કરોડ રૂપિયામાં થયો છે, કારણ કે પ્રોજેક્ટ માલિકી હક લેવા માટે તૈયાર છે અને તેને તમામ પ્રમાણપત્ર મળી ચૂક્યાં છે. આ ચાર બેડરૂમવાળો ફ્લેટ ૨૯મા માળ પર છે અને ફ્લેટમાંથી સી લિન્ક અને શહેરનો નજારો જોઈ શકાય છે.